డిజిటల్ లావాదేవీలకూ ఊపు: బ్యాంకర్లుముంబై: పెద్ద నోట్ల రద్దును బ్యాంకింగ్ పెద్దలు మరోసారి స్వాగతించారు. ఎవరెన్ని కష్టాలు పడ్డా, మాకు మాత్రం మేలే జరిగిందని స్పష్టం చేశారు. డిపాజిట్లు ఇబ్బడి ముబ్బడిగా పెరగడంతో పాటు ఈ చర్య దేశంలో డిజిటల్ లావాదేవీలను త్వరితం చేసిందని చెప్పారు. నల్ల ధనం, నకిలీ నోట్లు, అవినీతికి చెక్ పెట్టే పేరుతో గత ఏడాది నవంబరు 8న మోదీ సర్కార్ అప్పట్లో అమలులో ఉన్న వెయ్యి, ఐదు వందల రూపాయల నోట్లను రాత్రికి రాత్రి రద్దు చేస్తున్నట్టు ప్రకటించింది. ‘నేనైతే దీన్ని బ్యాంకింగ్ రంగానికి మేలు చేసే చర్యగానే భావిస్తున్నా. పెద్ద మొత్తంలో నిధులు సంఘటిత రంగంలోని బ్యాంకింగ్ రంగంలోకి వచ్చాయి. కరెంట్, సేవింగ్స్ బ్యాంక్ ఖాతా (కాసా) డిపాజిట్లు కనీసం 2.5 నుంచి మూడు శాతం వరకు పెరిగాయి. ఇది బ్యాంకింగ్ రంగానికి సానుకూల చర్య’ అని ఎస్బిఐ చైర్మన్ రజనీష్ కుమార్ చెప్పారు. లక్షల కోట్ల రూపాయలు డిపాజిట్లుగా తరలి రావడంతో బ్యాంకులు మనీ మార్కెట్ నుంచి అధిక వడ్డీకి స్వల్ప కాలిక రుణాలు చేయాల్సిన అవసరం తప్పింది. ఐసిఐసిఐ బ్యాంకు సిఇఒ చందా కొచ్చార్ కూడా పాత పెద్ద నోట్ల రద్దును సమర్దించారు. దీని వల్ల ప్రజల దగ్గర ఉన్న పొదుపు నిధులు సంఘటిత రంగంలోని మ్యూచువల్ ఫండ్స్, బీమా రంగానికి మళ్లుతున్నాయన్నారు. ‘పెద్ద నోట్ల రద్దు తర్వాత డిజిటల్ లావాదేవీలు వేగంగా పెరుగుతున్నాయి. ముందు ముందూ ఇది కొనసాగుతుంది’ అన్నారు. నిజానికి అప్పట్లో చలామణిలో ఉన్న రూ.15.87 లక్షల కోట్ల వెయ్యు, ఐదు వందల నోట్లలో కనీసం 20 శాతం నల్ల ధనంగా ప్రజల దగ్గరే మిగిలి పోయి ఆ మొత్తం ప్రభుత్వ ఖజానాకు చేరుతుందని  ప్రభుత్వం భావించింది. అయితే రద్దయిన ఈ నోట్లలో 99.1 శాతం నోట్లు బ్యాంకుల్లో డిపాజిట్ అయ్యాయని ఆర్బిఐ ప్రకటించింది. దీంతో ప్రభుత్వం కొండను తవ్వి ఎలుకను పట్టిందనే విమర్శలు వెల్లువెత్తున్నాయి.  వెంటాడుతున్న కష్టాలు: డిబిఎస్ బ్యాంక్సింగపూర్కు చెందిన డిబిఎస్ బ్యాంక్ మాత్రం పెద్ద నోట్ల రద్దు కష్టాలు భారత ఆర్థిక వ్యవస్థను ఇంకా వెంటాడుతూనే ఉన్నట్టు సోమవారం విడుదల చేసిన ఒక నివేదికలో పేర్కొంది. పెద్ద పెద్ద కంపెనీలతో పోలిస్తే నగదు లావాదేవీలు ఎక్కువగా ఉండే రవాణా, రియల్టీ, రిటైల్ రంగాలపై ఈ ప్రభావం ఇప్పటికీ కనిపిస్తోందని డిబిఎస్ బ్యాంక్ ప్రధాన ఆర్థికవేత్త తైమూర్ బేగ్, ఆర్థికవేత్త రాధికా రావు ఆ నివేదికలో పేర్కొన్నారు. డిజిటల్ చెల్లింపులు ఊపందుకోవడంతో పట్టణ ప్రాంతాల్లో డిమాండ్ కొద్దిగా ఊపందుకుందని తెలిపారు.
disital laavaadeeveelakuu oopu: bankerlumumbai: pedda notla raddunu banking peddalu marosari swaagatinchaaru. evarenni kashtaalu padda, maaku maatram mele jarigindani spashtam chesaru. depaajitlu ibbadi mubbadigaa peragadamtho paatu ee charya desamlo disital lavadevilanu twaritam chesindani cheppaaru. nalla dhanam, nakili notlu, avineetiki chec pette paerutho gatha edaadi navambaru 8na modii sarkar appatlo amalulo unna veyyi, aidu vandala roopaayala notlanu raatriki raatri raddu chestunnattu prakatinchindi. ‘nenaithe deenni banking rangaaniki melu chese charyagaane bhavistunna. pedda mottamlo nidhulu sanghatita rangamlooni banking rangamloki vachayi. current, savings bank khata (kasa) depaajitlu kaneesam 2.5 nunchi moodu saatam varaku perigaayi. idhi banking rangaaniki saanukuula charya’ ani esbi chairman rajaneesh kumar cheppaaru. lakshala kotla roopaayalu depajitluga tarali raavadamtho byaankulu manee market nunchi adhika vaddeeki swalpa kaalika runaalu cheyalsina avasaram tappindi. icici byaanku cie chanda kochar kuudaa paata pedda notla raddunu samardinchaaru. deeni valla prajala daggara unna podupu nidhulu sanghatita rangamlooni mutuola funds, beema rangaaniki mallutunnaayannaaru. ‘pedda notla raddu tarvaata disital lavadevilu vegamgaa perugutunnaayi. mundu munduu idhi konasaagutundi’ annaru. nijaaniki appatlo chalaamanilo unna roo.15.87 lakshala kotla veyyu, aidu vandala notlalo kaneesam 20 saatam nalla dhanamga prajala daggare migili poyi aa mottam prabhutva khajanaku cherutundani  prabhutvam bhaavinchindi. ayithe raddayina ee notlalo 99.1 saatam notlu byaankullo depazit ayyayani arbi prakatinchindi. deentho prabhutvam kondanu tavvi elukanu pattindane vimarsalu velluvettunnaayi.  ventaadutunna kashtaalu: dbs banksingapurku chendina dbs bank maatram pedda notla raddu kashtaalu bhaarata aardhika vyavasthanu inka ventaadutuunee unnattu somavaram vidudala chesina oka nivedikalo perkondi. pedda pedda companylatho poliste nagadu lavadevilu ekkuvagaa unde rawana, realty, retile rangaalapai ee prabhaavam ippatikee kanipistondani dbs bank pradhaana aardhikavetta taimur beg, aardhikavetta radhika raavu aa nivedikalo perkonnaru. disital chellimpulu oopandukovadamto pattana praantaallo demand koddigaa oopandukundani telipaaru.